[{"text_idx": "#000008", "text": "Mae CAE wedi bod yn darparu cymorth cyflogaeth ac arweiniad entrepreneuraidd i unigolion du, Asiaidd a lleiafrifoedd ethnig (BAME) yn Abertawe ers iddi agor yn 2017."}, {"text_idx": "#000010", "text": "Yn ogystal a\u0302 darparu gwasanaethau o fewn y ganolfan gymunedol, mae\u2019r CAE hefyd yn cynnal digwyddiadau wythnos fyd-eang entrepreneuriaeth yn flynyddol a gweithdai ymwybyddiaeth iechyd meddwl ar gyfer y gymuned leol."}, {"text_idx": "#000011", "text": "Diolch i\u2019r ganolfan, mae gan 50 o bobl yr wythnos bellach fynediad i\u2019r rhyngrwyd trwy\u2019r cyfleusterau TG, mae 5 o bobl wedi dechrau gweithio\u2019n llawn amser ac mae 19 o bobl wedi dechrau gwirfoddoli."}, {"text_idx": "#000013", "text": "\u2018Boed hynny trwy helpu ceiswyr lloches sydd newydd gyrraedd y ddinas gyda chefnogaeth cyfieithu, neu arwain pobl ifanc leol trwy hyfforddiant entrepreneuriaeth, mae\u2019r CAE yn cynnig ymdeimlad o berthyn i\u2019r gymuned BAME."}, {"text_idx": "#000014", "text": "\u2018Mae\u2019r bobl sy\u2019n ymweld a\u0302\u2019n Canolfan yn teimlo\u2019n gartrefol yn syth ac yn medru ymddiried ynom ni i weithio tuag at ddyfodol mwy disglair iddyn nhw. Mae hyn yn arbennig o bwysig i\u2019r ffoaduriaid a\u2019r ceiswyr lloches a gefnogwn, sy\u2019n aml yn gallu teimlo wedi\u2019u llethu gan y newid mewn lleoliad.\u2019"}, {"text_idx": "#000015", "text": "Roedd y CAE yn ganolbwynt i\u2019r gymuned, yn grymuso\u2019r cymunedau BAME ac yn hybu cydlyniad cymunedol. Fodd bynnag, pan drawodd pandemig COVID-19 ym mis Chwefror, bu rhaid i\u2019r ganolfan addasu i ffordd newydd o helpu eu cymuned."}, {"text_idx": "#000016", "text": "Mewn ymateb i\u2019r argyfwng, mae\u2019r CAE a\u2019i wirfoddolwyr bellach yn rhedeg gwasanaeth banc bwyd. Mae\u2019r ti\u0302m hwn, yn ogystal a\u0302 6 o wirfoddolwyr, bellach yn casglu ac yn dosbarthu 83 o barseli bwyd i gartrefi BAME agored i niwed yn ac o gwmpas Abertawe."}, {"text_idx": "#000017", "text": "Mae wedi datblygu\u2019n wasanaeth hanfodol i\u2019r gymuned, gan ddarparu nid yn unig y bwyd ond ymdeimlad o obaith hefyd."}, {"text_idx": "#000018", "text": "Wrth adael y bwyd mae\u2019r gwirfoddolwyr yn treulio peth amser yn sgwrsio a\u0302\u2019r derbynwyr, er mwyn sicrhau bod ganddyn nhw\u2019r holl gefnogaeth sydd ei angen arnynt a\u2019u diweddaru a\u0302 gwybodaeth gywir yn ymwneud a\u0302\u2019r pandemig."}, {"text_idx": "#000019", "text": "Mae cyllid gan Gronfa Argyfwng y Gwasanaethau Gwirfoddol CGGC a Llywodraeth Cymru wedi caniata\u0301u CAE i brynu PPE er mwyn diogelu eu gwirfoddolwyr, yn ogystal a\u0302 fan fwyd reweiddiedig er mwyn hwyluso gwaith y banc bwyd a chwrdd a\u0302\u2019r cynnydd mewn galw am y gwasanaeth hwn."}, {"text_idx": "#000020", "text": "Yng nghanol hyn i gyd, mae\u2019r ti\u0302m hefyd wedi llwyddo i brynu ffonau symudol er mwyn galluogi\u2019r staff i barhau i ddarparu cefnogaeth i weithwyr y gwasanaeth tra\u2019u bod nhw\u2019n gweithio o gartref."}, {"text_idx": "#000021", "text": "Yn ogystal, mae\u2019r CAE wedi agor dwy linell gymorth i gefnogi unigolion a\u0302 materion iechyd meddwl, neu\u2019r rheiny sydd, o bosibl, wedi colli\u2019u swyddi neu sydd wed gorfod cau eu busnesau."}, {"text_idx": "#000023", "text": "\u2018Fyddai dim o hyn wedi bod yn bosibl heb gefnogaeth ein prif gyllidwyr, megis CGGC. Yr hyn a greodd y mwyaf o argraff arna i, o ran CGGC, oedd pa mor gyflym y llwyddodd i\u2019n helpu ni. Fe ganiataodd yr ymyrraeth gyflym yma ni i ddechrau arni\u2019n syth er mwyn cynnig cymorth i ddefnyddwyr ein gwasanaeth!\u2019"}, {"text_idx": "#000027", "text": "Cyllid datblygu rhanbarthol ar o\u0302l gadael yr UE"}, {"text_idx": "#000031", "text": "Ymunwch a\u0302 ni ar y cyfryngau cymdeithasol"}]